|  |  |  |
| --- | --- | --- |
|  |  | БЕКІТЕМІН  «Рудный политехникалық колледжі» КМҚК директоры  \_\_\_\_\_\_\_\_\_\_\_\_\_\_\_А.Ишмухамбетов  2019 ж. «10 » қаңтар |

**2019 жылға арналған**

**Қостанай облысы әкімдігінің**

**Білім басқармасының**

**«Рудный политехникалық колледжі» КМҚК-на**

**Қ А Б Ы Л Д А У**

**Қ А Ғ И Д А Л А Р Ы**

Қазақстан Республикасы Білім және ғылым министрінің   
2018 жылғы 18 қазандағы № 578 бұйрығымен бекітілген   
Техникалық және кәсіптік білімнің   
білім беру бағдарламаларын   
іске асыратын білім беру ұйымдарына   
оқуға қабылдаудың үлгі қағидалары   
негізінде әзірленген

1. Жалпы ережелер

1. Қостанай облысы әкімдігінің білім басқармасы «Рудный политехникалық колледжі» коммуналдық мемлекеттік қазыналық кәсіпорнына негізгі орта, жалпы орта, техникалық және бастауыш кәсіптік, кәсіптік орта, орта білімнен кейінгі, жоғары білімі бар Қазақстан Республикасының азаматтары, шетел азаматтары мен азаматтығы жоқ тұлғалары қабылданады.

2.  РПТК-не оқуға түсерде бекітілген техникалық және кәсіби білімі бар мамандарды даярлауға мемлекеттік тапсырыстан (ҚР Үкіметінің 2016 жылғы 12 мамырдағы № 288 Қаулысы) қабылдау квотасы төмендегілер үшін ескертіледі («Қостанай облысы әкімдігінің білім басқармасы» ММ 27.03.2019 жылғы №131 бұйрығы):

1) І және ІІ топ мүгедектері, бала кезінен мүгедек, мүгедек балаларға -  1%;

2) жеңілдіктер мен кепілдіктер бойынша соғысқа қатысушылар мен соғыс мүгедектеріне теңістірілген тұлғалар үшін – 0,5%;

3) ауыл (кент) жастары арасынан шыққан азаматтар үшін ауылдың (кенттің) әлеуметтік-экономикалық дамуын айқындайтын мамандықтар бойынша – 30%;

4) ҚР азаматы емес қазақ ұлтының өкілдері үшін - 2%;

5) жетім балалар және ата-аналарының қамқорлығынсыз қалған балалар, сондай-ақ кәмелеттік жасқа толғанға дейін ата-анасынан айырылған немесе ата-анасының қамқорлығынсыз қалған жастар қатарындағы Қазақстан Республикасының азаматтары үшін – 1 пайыз;жетім балалар және ата-аналар қамқорлығысыз қалған балалар үшін - 1%;

6) Қазақстан Республикасының Үкіметі айқындаған өңірлерге қоныс аударған ауыл жастары арасынан шыққан азаматтар үшін – 10 пайыз.

3. Техникалық және кәсіптік, орта білімнен кейінгі, жоғары білімі бар тұлғалар үшін түсу емтихандарын тапсыру нысаны Осы Қабылдау қағидаларының 2-тарауының 10-тармағының 4)-тармақшасына сәйкес белгіленеді және талапкерлердің білімі мен алған мамандығы ескеріледі.

4. РПТК-не оқуға түсерде шектеулер денсаулық сақтау органдарымен бекітілген медициналық көрсетімдер бойынша мамандықтың ерекшеліктерін ескере отырып жіберіледі.

2. Құжаттар қабылдауды және

РПТК-не түсу емтихандарын өткізу тәртібі

5. РПТК-де тұлғалардың оқуға өтініштерін қабылдау, түсу емтихандарын (кешендік тестілеу) өткізу және білім алушылар құрамына қабылдау үшін РПТК директорының бұйрығымен жұмысын 1 маусымнан кешіктірмей бастайтын қабылдау комиссиясын құрылады.

Қабылдау комиссиясы мүшелердің тақ санынан құрылады. Қабылдау комиссиясының құрамына мүдделі мемлекеттік органдарының, жергілікті өкілдік және орындаушы органдарының, жұмыс берушілердің, қоғамдық ұйымдардың өкілдері кіреді. Конкурстық комиссия құрамынан дауыс көпшілігімен көмиссия төрағасы сайланады.

Отырыста құрамның кемінде үштен екісі қатысса, қабылдау комиссиясының шешімі құқылы болып танылады. Қабылдау комиссиясының шешімі емтиханға қатысқандардың дауыстарының көпшілігімен қабылданады. Комиссия мүшелерінің дауыстарының теңдігі болған жағдайда қабылдау комиссия төрағасының дауысы шешуші болып табылады. Хатшы қабылдау комиссиясының мүшесі болып табылмайды.

6. РПТК қабылдау комиссиясының өңірлерге барып тұлғаларды оқуға қабылдау жұмысын ұйымдастыру мәселелері Қостанай облысы әкімдігінің білім басқармасының келісімі бойынша шешіледі.

7. **Оқуға түсушілерді қабылдау нәтижесі** туралы ақпаратпен оқудың **күндізгі** нысаны бойынша **30 тамызға** дейін, **сырттай** оқу нысаны бойынша **30 қыркүйекке** дейін ақпараттық стендіге жариялау арқылы немесе РПТК интернет ресурсы арқылы қабылдау комиссиясы таныстырады.

8. РПТК-де оқуға азаматтардың өтініштерін қабылдау орта буын мамандарын даярлауды көздейтін техникалық және кәсіптік білім беретін оқу бағдарламалары бойынша іске асырылады, төмендегі аралығында:

- оқудың **күндізгі** нысанына **20 маусым мен 25 тамыз** аралығында;

- оқудың **сырттай** нысанына **20 маусым мен 20 қыркүйек** аралығында.

9. Оқуға түсушілер РПТК-не оқуға қабылдау туралы өтінішіне:

- білімі туралы құжаттың түпнұсқасын;

- № 086-У нысаны бойынша медициналық анықтаманы, «Денсаулық сақтау ұйымдарының бастапқы медициналық құжаттама нысандарын бекіту туралы» Қазақстан Республикасы Денсаулық сақтау министрінің м.а. 2010 жылғы 23 қарашадағы № 907 Бұйрығымен бекітілген (Қазақстан Республикасының Әділет министрлігінде 2010 жылы 21 желтоқсанда № 6697 болып тіркелді), І және ІІ топ мүгедектері және бала кезінен мүгедектер үшін 088-У нысаны бойынша медикалық-әлеуметтік сараптаманың қорытындысы, «Денсаулық сақтау ұйымдарының бастапқы медициналық құжаттама нысандарын бекіту туралы» Қазақстан Республикасы Денсаулық сақтау министрінің м.а. 2010 жылғы 23 қарашадағы № 907 Бұйрығымен бекітілген (Қазақстан Республикасының Әділет министрлігінде 2010 жылы 21 желтоқсанда № 6697 болып тіркелді);

- 3х4 көлемдегі 4 сурет;

- бірыңғай ұлттық тестілеу тестілеу немесе кешендік тестілеу сертификаты (бар болғанда)

- жеке тұлғаны куәландыратын құжат (жеке тұлғаны сәйкестендіру үшін)

Жеке басын куәландыратын құжаттарды оқуға түсушінің өзі, ата-аналары немесе заңды өкілдері ұсынады.

Шетелдіктер және азаматтығы жоқ адамдар мәртебесін анықтайтын, тұрғылықты жерге тіркелгендігі туралы белгісі бар құжатты ұсынады:

1) шетелдік - шетелдіктің Қазақстан Республикасында тұруға ықтиярхат;

2) азаматтығы жоқ тұлға - азаматтығы жоқ тұлғаның куәлігі;

3) босқын - босқынның куәлігі;

4) пана іздеуші тұлға - пана іздеуші тұлғаның куәлігі;

5) оралман - оралман куәлігі.

Осы Қағидаларға сәйкес жеңілдікпен алыну құқығы бар тұлғалар бұл құқықығын растайтын құжаттарды ұсынуы тиіс.

«Білім алу мақсатымен келген иммигранттармен өз тұрушылығын, сондай-ақ оқуды төлей алушылығын растауды келтіру ережелерін бекіту туралы» ҚР Үкіметінің 07.02.2012 жылғы № 208 Қаулысы негізінде РПТК-нен білім алу мақсатымен ҚР аумағына келген иммигранттар болып табылатын талапкерлер білім беру қызметтерін көрсету туралы шарт жасасауына дейін ағымдағы банкілік есепшотының жағдайы туралы анықтаманы тапсырады, егер басқасы Қазақстан Республикасы қатысушысы болып табылатын халықаралық шарттарымен қарастырылмаған.

Жеке басын куәландыратын құжаттарды оқуға түсушінің өзі, ата-аналары немесе заңды өкілдері ұсынады.

Шетелдіктер және азаматтығы жоқ адамдар мәртебесін анықтайтын, тұрғылықты жерге тіркелгендігі туралы белгісі бар құжатты ұсынады:

1) шетелдік - шетелдіктің Қазақстан Республикасында тұруға ықтиярхат;

2) азаматтығы жоқ тұлға - азаматтығы жоқ тұлғаның куәлігі;

3) босқын - босқынның куәлігі;

4) пана іздеуші тұлға - пана іздеуші тұлғаның куәлігі;

5) оралман - оралман куәлігі.

Оқуға түсушілерден түскен өтініштер РПТК «Білім алушылар санына түсушілерді тіркеу кітабында» оқытудың нысандары мен мамандықтары бойынша тіркеледі.

Кешенді тестілеу сертификатын (жоғары оқу орындарына түсу үшін ағымдағы жылы кешенді тестілеуге қатысқан өткен жылдар түлектері) немесе ҰБТ нәтижелері туралы сертификатын тапсырған (ағымдағы жылы ұлттық бірыңғай тестілеуге қатысқан бітірушілер) тұлғалар түсу емтихандарынан босатылады және осы Қағидалардың [15-тармағында](jl:30154423.1700) көрсетілген шарттарға сәйкес конкурсқа жіберіледі.

10. Түсу емтихандары орта буын мамандарын даярлауды көздейтін техникалық және кәсіптік білім беретін оқу бағдарламалары бойынша және:

1) **жалпы орта білімі бар** оқуға түсушілер (БҰТ сертификаттары жоқ ағымдағы жылдың жалпы орта білім түлектері, өткен жылдардағы жалпы орта білім түлектері) үшін жалпы орта білімнің оқу бағдарламалары көлемінде кешендік тестілеу түрінде үш пән бойынша өткізіледі: қазақ немесе орыс тілі, Қазақстан тарихы және мамандық бейіні бойынша пән (Қазақстан Республикасы Білім және ғылым Министрімен 2018 жылғы «18» қазандағы № 578 бұйрығымен бекітілген «Техникалық және кәсіптік білім берудің кәсіптік оқубағдарламаларын іске асыратын білім беру ұйымдарына оқуғақабылдаудың үлгі қағидаларына» №1 қосымша бойынша анықталған). 0911000 «Электр және электромеханикалық жабдықтарды техникалық пайдалану, қызмет көрсету және жөндеу» мамандығы бойынша - қазақ немесе орыс тілі, Қазақстан тарихы, физика, барлық қалған мамандықтар бойынша - қазақ немесе орыс тілі, Қазақстан тарихы, математика.

2) **негізгі жалпы білімі бар оқуға түсушілер** - негізгі жалпы білімнің оқу бағдарламалары көлемінде екі пән бойынша кешендік тестілеу түрінде өткізіледі: **қазақ немесе орыс тілі және мамандық бейіні бойынша пән – математика;**

3) мамандық бейініне сәйкес келмейтін техникалық және кәсіптік, орта білімнен кейінгі, жоғары білімі бар тұлғалар үшін мамандық бейіні бойынша өткізіледі;

4) мамандық бейініне сәйкес келетін техникалық және кәсіптік, орта білімнен кейінгі, жоғары білімі бар тұлғалар үшін әңгімелесу түрінде өткізіледі.

Оқуға жұмсалатын шығындардың орнын толтырып, өндірістен қол үзбей оқуға түсушілер (сырттай оқу) үшін түсу емтихандары түрінде үш пән бойынша өткізіледі: қазақ немесе орыс тілі, Қазақстан тарихы, мамандықтың бейіні бойынша пән.

РПТК-де өткізілген түсу емтихандарының нәтижелері бойынша алған балл (бағалар) негізінде конкурс өткізіледі.

Түсу емтихандары бекітілген кестеге сәйкес өткізіледі.

**Түсу емтихандарын өткізу күні, уақыты және орны көрсетілген кесте емтихан өткізу күнінен дейін 3 (үш) жұмыс күннен кешіктірілмей колледж директорының бұйрығымен бекітіледі** және ақпараттық стендтерде және РПТК сайтында орналастырылады (rptk.kz).

РПТК-не түсу емтихандары орыс тілінде өткізіледі, түсушілердің өтінішіне сәйкес **қазақ немесе орыс тілі пәнін** таңдау құықғымен.

***Жеткіліксіз балдар санын алған немесе орынды себебісіз түсу сынақтарына келмеген талапкерлерге түсу сынақтарынан (кешендік тестілеуден) қайтадан өтуге рұқсат берілмейді.***

11. Орта буын мамандарын даярлауды көздейтін техникалық және кәсіптік білім беретін оқу бағдарламалары бойынша **оқуға түсушілер үшін түсу емтихандары:**

- оқудың күндізгі нысанына – күнтізбелік жылдың 1 тамыз бен 27 тамыз аралығында;

- оқудың сырттай нысанына - күнтізбелік жылдың 1 тамыз бен 28 қыркүйек аралығында.

12. Түсу емтихандарын өткізу кезінде:

1) тестілеу нысанында әрбір пән бойынша тестілеу тапсырмаларының (сұрақтарының) саны 25 болып белгіленеді; әрбір тест тапсырмасының дұрыс жауабы 1 балмен бағаланады; тестілеуге үш пән бойынша 2 сағат 15 минут, ал екі пән бойынша 1 сағат 30 минут беріледі; дұрыс жауаптар коды тестілеу аяқтала салысымен ілінеді; тестілеу нәтижелері өткізілген күні хабарланады;

13. Түсу емтихандарының нәтижелері түсу емтихандарын өткізу күнінде ақпараттық стендтерде немесе РПТК сайтында орналастырылады

14. Бірыңғай талаптардың сақталуын қамтамасыз ету және тест тапсырмаларын (сұрақтарын) бағалау және пәндер емтихандары кезіндегі даулы мәселелерді шешу, түсушілердің құқығын қорғау мақсатында РПТК-де апелляциялық комиссия құрылды. **Апелляциялық комиссия мүшелердің тақ санынан құрылады. Апелляциялық комиссияның құрамына техникалық және кәсіптік білім беру ұйымының тестілеу пәндерінен сабақ беруші педагогикалық қызметкерлері кіреді**. Тестілеу пәнінің біреуі бойынша педагогикалық қызметкерлердің саны екіден кем емес болуы тиіс. Апелляциялық комиссия құрамынан дауыс көпшілігімен көмиссия төрағасы сайланады.Хатшы Апелляциялық комиссиясының мүшесі болып табылмайды.

Түсу емтихандарының нәтижелерімен келіспеген тұлға түсу емтихандарының нәтижелері хабарланғаннан кейін апелляциялық комиссияға келесі күнгі сағат 13.00-ге дейін апелляцияға шағым білдіреді және шағым түскен күннен бастап бір жұмыс күннің ішінде өтініш берушінің қатысуымен апелляциялық комиссияда қаралады.

Құрамның кемінде үштен екісі қатысса, Апелляциялық комиссия шешімі құқылы болып танылады. Апелляциялық комиссия шешімі комиссия құрамы тізіміндегі тұлғалардың көпшілік даусымен қабылданады. Дауыс тең болған жағдайда комиссия төрағасы шешуші дауыс беруге құқылы. Комиссия жұмысы төрағаның және барлық комиссия мүшелерінің қолдары қойылатын хаттамамен ресімделеді.

15. **Тестілеуді немесе пәндер бойынша түсу емтихандарын қайта тапсыруға рұқсат етілмейді.**

3. РПТК білім алушылары құрамына қабылдау

16. РПТК білім алушылары санына қабылдау конкурстық негізде асырылады.

Конкурс: ҰБТ сертификаттарының балдары негізінде; Қазақстан Республикасының жоғары оқу орнына түсу үшін кешенді тестілеу нысанында өткізілген түсу емтихандарының нәтижелері бойынша берілген сертификаттар балдары негізінде; пәндер бойынша немесе РПТК жүргізген тестілеу нысаны бойынша түсу емтихандарының нәтижелері бойынша алынған балдар (бағалар) негізінде жүргізіледі.

Қабылдау конкурсын өткізу кезінде ҰБТ немесе кешенді тестілеу сертификаттарында көрсетілген үш пәннің осы Қағидалардың 10-тармағына сәйкес  балдар сомасы ескеріледі.

Студенттер құрамына қабылдау конкурсына қатысуға:

1) негізгі жалпы білім алғандар үшін екі пәннен 20 балдан кем, экономика білімінің мамандықтары бойынша - 0518000 «Есеп және аудит» - 25 балдан кем;

2) жалпы орта білім алғандар үшін үш пәннен 30 балдан кем, экономика білімінің мамандықтары бойынша - 0518000 «Есеп және аудит» - 35 балдан кем жинағандар жіберілмейді.

Конкурстың шарттары білім алу құқықтарын сақтауға кепілдік беруге және неғұрлым қабілетті және тиісті деңгейдегі техникалық және кәсіптік білім берудің оқу бағдарламаларын меңгеруге даярлығы бар азаматтарды қабылдауды қамтамасыз етуге тиіс.

17. Емтихан нәтижелері бірдей болғанда

- осы Қағидалардың 2 тармағында көрсетілген топтарға арналған квотасы бар тұлғалар;

- мамандықтың бейіні бойынша пәннен жоғары балл (баға) алған азаматтарға;

- оқуды үздік бітіргені туралы құжаттары (куәлік, аттестат, диплом) бар азаматтарға;

- аттестат, куәлік немесе дипломның ең жоғары орта балын алған азаматтарға;

- (куәліктегі, аттестаттағы, дипломдағы) мамандықтың бейіні бойынша пәннен жоғары балл алған азаматтарға артықшылық беріледі.

Түсу емтихандарын ойдағыдай тапсырған талапкерлердің барлық басқа категориялары алған балдар (бағалар) санына сәйкес жалпы конкурс бойынша оқуға алынады.

18. Оқуға жұмсалған шығындардың орнын толтырып, өндірістен қол үзбей (сырттай оқу нысаны бойынша) оқу үшін тестілеуден ойдағыдай өткен талапкерлердің қабылдануы бірінші кезегінен

- таңдалған мамандықтың бейіні бойынша 1 жылдан кем емес жұмыс істейтін тұлғалар;

- соңғы екі жыл бойы әскери қатарынан босатылған әскери қордағы әскери қызметшілер;

- меңгерген кәсіпке сәйкес келетін мамандыққа түсетін колледж түлектері арасында;

- бұдан әрі түсу сынақтарының нәтижелерін ескеріп өткізіледі.

19. Орта буын мамандарын даярлауды көздейтін техникалық және кәсіптік білім беретін оқу бағдарламалары бойынша студенттер құрамына қабылдау:

- оқудың күндізгі нысанына 25 тамыз бен 30 тамыз аралығында;

- оқудың сырттай нысанына 15 қыркүйек пен 30 қыркүйек аралығында өткізіледі.

20. Білім беру ұйымдарына қабылдауды қабылдау комиссиясы мамандықтар бойынша ашық отырыста жүргізеді.

**Қабылдау нәтижелері туралы ақпарат** орта буын мамандарын даярлауды көздейтін күндізгі оқу нысанына түсушілердің назарына – күнтізбелік жылдың 31 тамызға дейін, сырттай оқу нысанына түсушілерге - күнтізбелік жылдың 30 қыркүйекке дейін жеткізіледі, ақпараттық стендтерде немесе РПТК сайтында орналастыру жолымен (rptk.kz)

21. РПТК Қабылдау комиссиясына

1) конкурс бойынша РПТК-не ***бірінші*** мамандыққа өтпеген тұлғаларға екінші мамандыққа конкурсқа қатысуға рұқсат беріп, қабылдаудан кейін **қалған бос орындарға** аударуға құқық беріледі.

2) бекітілген үлгідегі анықтамалар негізінде Колледждің қабылдау комиссиясы осы оқу орнына емтихан тапсырып конкурстан өткендерді қабылданғаннан кейін қалған бос орындарға **басқа колледждерге, ЖОО-на конкурстан** өтпеген тұлғаларды қабылдауға құқылы.

|  |  |
| --- | --- |
|  | Осы қағидалар Рудный политехникалық колледжінің қабылдау комиссиясы отырысында қарастырылған және мақұлданған  2019 жылғы « 03 » қаңтардағы № 1 хаттама |